**TARTU VALLAVOLIKOGU**

**OTSUS** Eelnõu

Koostas jurist Tõnu Vesi

Ettekandja: Ulvi Viilvere

Kõrveküla 31.01.2019 nr ……

Tartu valla 2019. aasta eelarve I lugemise lõpetamine

# Kohaliku omavalitsuse korralduse seaduse § 22 lg 1 p 1 ja Tartu Vallavolikogu 15.10.2013 määruse nr 10 "Tartu valla eelarve koostamise, täitmise ja finantsjuhtimise kord" § 13 lg-te 2 ja 6 alusel Tartu Vallavolikogu

**otsustab:**

1. Lugeda Tartu valla 2019. aasta eelarve I lugemine toimunuks.
2. Ettepanekuid Tartu valla 2019. aasta eelarve projekti kohta saab esitada kuni ………veebruarini 2019 valla kantseleisse või e-posti aadressile tartuvald@tartuvald.ee.
3. Otsus jõustub teatavakstegemisest.
4. Otsuse peale võib esitada vaide Tartu Vallavolikogule haldusmenetluse seaduses sätestatud korras 30 päeva jooksul arvates otsuse teadasaamise päevast või päevast, millal oleks pidanud otsusest teada saama või esitada kaebuse Tartu Halduskohtule halduskohtumenetluse seadustikus sätestatud korras 30 päeva jooksul arvates otsuse teatavakstegemisest.

(allkirjastatud digitaalselt)

Üllar Loks

Vallavolikogu esimees

**Seletuskiri**

**Tartu Vallavolikogu otsuse „Tartu valla 2019. aasta eelarve I lugemise lõpetamine” eelnõu juurde**

Eelnõu eesmärk on kinnitada asjaolu, et vallavolikogus on toimunud valla 2019.aasta eelarve I lugemine. Vastavalt Tartu Vallavolikogu 15.10.2013 määruse nr 10"Tartu valla eelarve koostamise, täitmise ja finantsjuhtimise kord" § 13 lõigetele 2 ja 6 peab vallaeelarve vastuvõtmisele eelnema vähemalt kaks lugemist.

Tartu Vallavolikogu 15.10.2013 määruse nr 10"Tartu valla eelarve koostamise, täitmise ja finantsjuhtimise kord" § 13 lg 2 kohaselt tuleb vallavolikogul määrata tähtaeg muudatusettepanekute tegemiseks eelarve eelnõule ning tähtaeg peab eelnema eelarve teisele lugemisele. Arvestades mh seda, et nimetatud määruse § 13 lõigete 4 ja 5 kohaselt tuleb vallavalitsusel muudatusettepanekuid menetleda ning anda nende kohta oma seisukoht, on mõistlik määrata ettepanekute esitamise tähtajaks 15. jaanuar 2019.

Kohaliku omavalitsuse üksuse finantsjuhtimise seaduse § 22 lg 4 kohaselt tuleb vallavalitsusel avaldada eelarve eelnõu ja seletuskiri seitsme tööpäeva jooksul pärast nende volikogule esitamist valla veebilehel. Seletuskiri peab olema veebilehel kättesaadav kuni eelarveaasta lõpuni.

Kohaliku omavalitsuse korralduse seaduse § 22 l**g** 1 p 1 mõtte kohaselt on otsuse vastuvõtmiseks vajalik volikogu koosseisu häälteenamus.

Koostas jurist Tõnu Vesi